title: Palaciu de los García de Tinéu
text: El Palaciu foi edificáu en 1520, según consta na inscripción d'un de los sos escudos (“Juan García de Tinéu me fecit anno domini....XXX”), y darréu remocicáu, a mediaos del sieglu XVII o empiezos del XVIII, de tala forma que nun ye posible precisar cuál yera la so disposición orixinal. Na so fachada, d'estética góticu-renacentista, ábrese la puerta d'entrada, con un gran arcu apuntáu d'amplies doveles. Sobro ella alcuéntrense los escudos de los Tinéu y de los Maldonado ya una ventana xeminada de gustu renacentista, formada por dos arcos de mediu puntu, columna central y cortines tallaes embaxo los arcos. Ta enmarcada con alfiz ya moldures de boles. D'época barroca son los balcones, con poyales de moldures y antepechos de fierru. El Palaciu de los García de Tinéu (una de les contaes muestres dexaes pola arquiteutura civil gótica d'Asturies), sigue'l modelu tipolóxicu, bien estendíu n'Asturies, de los palacios llevantaos a partir d'una torre defensiva de dómina medieval.